
P R I M A R

Dr. Ing. Gheorghe CIUHANDU

SERVICIUL PLANIFICARE SPAŢIALĂ
Nr. U22008-002418/21.04.2008
REFERAT

privind aprobarea Planului Urbanistic Zonal – Construire locuinţe, spaţii comerciale şi spaţii cu altă destinaţie, str. Demetriade nr. 1
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere solicitarea înregistrată cu nr. U22008-002418/10.04.2008, privind aprobarea Planului Urbanistic Zonal – Construire locuinţe, spaţii comerciale şi spaţii cu altă destinaţie, str. Demetriade nr. 1, beneficiar SAIF TIM, proiectant SUBCONTROL;


Având în vedere Raportul de Avizare Favorabil nr. 11/PV-14.04.2008 al Comisiei Tehnice de Amenajare a Teritoriului şi de Urbanism;

Având în vedere prevederile Certificatului de Urbanism nr. 1909/03.04.2007 şi Certificatului de Urbanism nr. 2617/18.04.2008;
Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic Zonal – Construire locuinţe, spaţii comerciale şi spaţii cu altă destinaţie, str. Demetriade nr. 1 Timişoara;
Documentaţia Plan Urbanistic Zonal – Construire locuinţe, spaţii comerciale şi spaţii cu altă destinaţie, str. Demetriade nr. 1 Timişoara, a fost elaborată de proiectantul S.C. SUBCONTROL, proiect nr. 1204.02.01/2007, la cererea beneficiarului S.C. SAIF TIM S.A.
Pentru documentaţia analizată s-a obţinut Avizul Consiliului Judeţean Timiş nr. 37/09.04.2008.
Zona studiată în cadrul documentaţiei este situată în intravilanul municipiului Timişoara, în partea central-nordică a oraşului Timişoara, în U.T.R. 25 – zonă cu interdicţie temporară de construire până la întocmire P.U.Z./schimbare de funcţiune.
Prin prezentul Plan Urbanistic Zonal – “Construire locuinţe, spaţii comerciale şi spaţii cu altă destinaţie, str. Demetriade nr. 1” Timişoara, nu se incalcă prevederile OUG nr. 114/2007 privind modificarea şi completarea OUG nr. 195/2005 privind protecţia mediului.
Terenul, în suprafaţă totală de 13127 mp, este înscris în C.F. nr. 111139, nr. cad. 1720/1/1/1/1/1/1/1/1/1/1/1/2 teren cu construcţii în suprafaţă de 6807 mp şi nr. cad. 8374/2, 8389/2, 8390/2, 8391/2, teren în suprafaţă de 6320 mp, proprietate a beneficiarului S.C. SAIF TIM S.A., iar investiţia se va realiza doar pe parcela cu nr. cad. 1720/1/1/1/1/1/1/1/1/1/1/1/2 teren cu construcţii în suprafaţă de 6807.
Prin Planul Urbanistic Zonal – “Construire locuinţe, spaţii comerciale şi spaţii cu altă destinaţie, str. Demetriade nr. 1” Timişoara, se propune schimbarea funcţiunii existente, zonă industrială – care este dezafectată în momentul de faţă, în zonă care va cuprinde atât locuire şi servicii complementare cât şi comerţ şi birouri.
Prin prezenta documentaţie se preia şi se reglementează strada propusă din documentaţia de urbanism aprobată anterior cu H.C.L. 88/2004, aceasta devenind o stradă cu un profil transversal de 14 m.
Accesul auto se va face conform avizului Comisiei de Circulaţie nr. TH2007 - 003507/26.07.2007. Imobilul se va dota in mod obligatoriu a cu lift conform "Normativului privind proiectarea clădirilor de locuinţe", aprobat cu ordinul nr. 71/N din 27 martie 1997.
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. şi după reglementarea situaţiei juridice a suprafeţei de teren afectată de strada preluată prin documentaţia aprobată anterior.
Indicii propuşi prin documentaţie sunt:

POT max = 30 %

CUT max=  3
Regim de inălţime max. 2S+P+7E+4Er
Spatii verzi propuse 50 % 

Se vor respecta toate condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.)

Planul Urbanistic Zonal – “Construire locuinţe, spaţii comerciale şi spaţii cu altă destinaţie, str. Demetriade nr. 1”, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani.

